Piibel armsaks
Käesolev saade on eelviimane.
Käsitleme neljas saates Piiblit ja õpetust.
Kas vajame õpetust või piisab üksnes Piiblist.
Tänane teema on Jumalaga kohtumiskoht.
Kujuta ette, et mitteusklik küsiks, kus Jeesusega saaks kohtuda,
Ta elas 2000 aastat tagasi, kust me Ta leiame?
Mis sa selle peale kostad? Jeesusel pole telefoninumbrit ega aadressi.
Jumalaga kohtumiskoht
Mõned ütlevad, et kohtume Jumalaga looduses - mets saab olla kirik.
Kui asi on nii, siis milleks vajame misjonäre?
Jumal saadaks siis Püha Vaimu igasse dzunglisse kuulutama.
Kõik teame, et asjalood pole sedasi. Vajame kohtumiskohta.
Kellegi arvates on otsuse tegemise hetk, või altarikutse kohtumiskoht.
Katoliiklaste arvates kohtutakse kloostris Jumalaga erilisel moel.
Paljude arvates kohtumiskohaks on eriline vaimu kogemus.
Tõsine asi, et viimse kohtu ees paljud inimesed arvavad, et
kohtusid Jeesusega. Aga Jeesus ütleb neile.
Mitmed ütlevad minule tol päeval: Issand, Issand, kas me ei ole sinu nimel ennustanud ja sinu nimel aja- nud välja kurje vaime ja sinu nimel teinud palju vägevaid tegusid?
Jeesus vastab: Ma ei ole eales teid tundnud, taganege minust, te ülekohtutegijad! (Mt 7:22-23)
On inimesi, kes arvasid, et koh- tusid Jeesusega, aga ei kohtunud.
Seepärast õpetus Jumalaga kohtu- mise koha kohta on väga tähtis.
Meenutagem Vana Testamenti, kus Jumala palet ei saanud vaadata,
muidu surid. Jumala ja inimese
vahel pidi olema lepitus enne Jumala poole pöördumist.
Lepitus saavutati verd valades - ohverdades pidi piserdama verd
nii templisse, altarile kui ka preestri peale. Elu ohtu seades
sai preester siseneda kõige pühamasse paika.
VT-s olid Jumalaga kohtumiskohad altar ja Jumala sõna.
Piibli Jumal pole kunagi olnud selline, et võiksime Teda leida
ükskõik kus, ükskõik millal ja ükskõik kuidas.
Need kristlased, kes tänapäeval väidavad, et Püha Vaimu võib saada
tühja õhu kaudu, neil pole õigus.
VT-s sai altareid ja templeid ehitada ainult ühte kohta.
Templiriistu ja jumalateenistusi said pidada ainult teatud isikud.
Ussa haaras kinni laekast, mida här- jad vedasid - langes surnuna maha.
Selline on Piibli Jumal. Ta ise otsustab, kus on Temaga
kohtumiskohtm ning meie peame sellega rahul olema.
Jeesus tuli maa peale - Jumal omas isikus.
Mõelge, Maarja vahetab beebi mähkmeid - Jumal on tema süles
ning ta imetab, vahetab mähkmeid, peseb peput - Jumal ise!
Nii imeline on see, et Jumal sai inimeseks.
Kui Jeesus tuli maa peale, oli Jumalaga kohtumiskoht just seal
kus Jeesus oli. Seal oli Jumalariik. Probleem oli selles, et oli ainult
üks koht - Iisraelis, veidi naaber- maades, kuid mitte kusagil mujal.
Pärast Jeesuse taevasseminekut on asjalood nii, et Jeesus ise
organiseeris kohtumiskohad.
Nüüd saame Temaga kohtuda kogu maailmas, aga teatud kombel.
Jeesus ütles ise apostlitele: "Kes teid kuuleb, see kuuleb mind, (ja kes teid hülgab, see hülgab mind." (Lk 10:16))
See tähendab, et Jeesus jättis mobiili - saame Temaga rääkida ja
kuulata Ta häält, kui kuulame apost- lite ja prohvetite häält Piiblis.
Saame olla 100% kindlad, et Jumal, Jeesus ja Püha Vaim räägivad seal.
Sellepärast Jeesust pole tingimata vaja otsida vaimu kogemusest.
Kogemused on head asjad, aga kui alati peab kogema, et olla kindel,
et kohtasin Jeesust. Paljude päe- vade jooksul me ei kohtugi Temaga.
Aga kui teame, et Ta räägib alati Piibli sõna kaudu, siis Piiblit
avades siis seal Ta on - mobiili teises otsas.
Niimoodi mina alustan päeva ja oi kui palju häid sõnu olen
Jeesuselt saanud. Mitte ainult häid, vaid ka üpris rangeid sõnu.
Aga mis oleks minust saanud, kui ma poleks Ta häält kuulanud.
Vahel öeldakse, et Piibel ei räägi isiklikult minule, et otsene
prohvetlik sõna on palju parem.
Armsad sõbrad, Piibel räägib just nimelt igaühele isiklikult.
Olen palju kordi kuulnud Jeesuse häält, Ta on nimepidi kutsunud,
ning öelnud, mis on just minu jaoks loetud piiblikohas.
Aga kus kohtume Püha Vaimuga?
Mõelge oma 10 viimase aasta Püha Vaimu kogemuste peale.
Öelge ausalt, kas igal korral saite Püha Vaimu kui arvasite, et saite.
Või olid need tagantjärele mõeldes psühholoogilised kogemused.
Kindlasti on olnud ka ehtsaid kogemusi, aga Piibel osutab meile
kolm kohta, kus kindlasti Püha Vaimuga kohtume.
Esimene - Jumala sõna. Püha Vaim kirgastab meile seda sõna.
Teine koht, kus Püha Vaimu ja Jeesusega kohtutakse on ristimine.
Paulus kirjutab Roomlastele 6:3:
Või te ei tea, et nii mitu, kui meid on ristitud Kristusesse Jeesusesse, oleme ristitud tema surmasse?
Ristimise kaudu kulgeb sild täna- päevast Kolgatale Jeesuse surmani.
Kas pole imeline asi, et Jumal on andnud ristimise, mille kaudu
üldine pattude andeksandmine saab isiklikuks - see tähendab just seda,
keda ristitakse. Peetrus ütles Apt 2 ristimise kohta.
"Parandage meelt ja igaüks teist lasku ennast ristida Jeesuse
Kristuse nimesse pattude andeks- saamiseks, ja siis te saate Püha Vaimu anni."
Ristimisel kohtume Kolmainu Jumalaga - ristimine teostatakse
Isa, Poja ja Püha Vaimu nimel.
Kui tahad olla kristlane aga sind pole ristitud kas lapsena või
täiskasvanuna, siis sa pead laskma end ristida.
Piibel ei tunne ristimata kristlasi ega ka kaks korda ristitud kristlasi.
Tunnistan, et luteri kirik teeb halvasti, kui ei õpeta ristitavaid.
Soome on täis ristitud inimesi, kes ei tea, millesse nad usuvad,
isegi leerikoolis ei õpetata korra- likult. Kirik ei tohiks nii teha.
Andeksandva Jumalaga kohtumiseks on veel üks koht.
Mõelge, kui mitmel korral nädala jooksul teete midagi sellist, mille
pärast südametunnistus piinab. Kas pole nii, et vajame igal
pühapäeval Jeesusega kohtumist? Et tean, et saan eelmise nädala
patud andeks. Sellise kohtumiskoha Jeesus jättis, öeldes (Mt 26:26-28):
"Võtke, sööge, see on minu ihu! Ja ta võttis karika, tänas ja andis oma jüngritele ning ütles: "Jooge
kõik selle seest! Sest see on minu veri, mis paljude eest valatakse pattude andeksandmiseks."
Minul on igal pühapäeval Jeesusega kohting kirikus. Sageli lähen
alandlikult, teades, et olen valesti teinud. Aga armulauale
saan need patud jätta. Tean, et Jeesus päriselt valas verd ja
andis oma ihu minu pattude pärast ning see tähendab just mind.
Mitmel korral olen seal südame- tunnistuse rahu saanud.
Armulauale ei saa minna, kui oled otsustanud püsida patus, öeldes,
et kuigi see on kümne käsu vastu, teen seda siiski.
Selline inimene sööb ja joob hukatuseks.
Armulauale peab minema pattu kahetsedes ning paludes, aita, et
pääseksin patust.
Kui keegi küsib minult, kus saan Jeesusega kohtuda - vastan, nagu
luterlikes raamatutes on öeldud - loe Piiblit, alusta Markusest.
Mine kirikusse, kus Jumala sõna õigesti kuulutatakse ning ristimist
ja armulauda Piibli kohaselt tehakse. Kui sa pole ristitud,
mine ristimisele, käi armulaual. Seal on Jumalaga kohtumiskoht.
Tänan Issand, et organiseerisid enesele kohtumiskoha maa peale,
kus me mitte ainult ei kuule Sinu häält, vaid ka tunneme puudutust
ristimisel ja armulauas. Tänan, et oled meile sellise asja valmistanud,
et me ei pea mõistatama, mida Sina meie kohta mõtled. Jeesuse nimel.
Aamen!
Tõlge: Elo Lammi